
KLASA: 012-01/22-01/1
URBROJ: 2133-22-01-22-5
Žakanje, 29.04.2022.

Na temelju članka 73. Statuta Općine Žakanje (Službeni glasnik Općine Žakanje, 01/21), i članka 3. Odluke o raspisivanju izbora za članove vijeća Mjesnih odbora na području Općine Žakanje (Službeni glasnik Općine Žakanje, 03/22), Izborno povjerenstvo za provedbu izbora za članove vijeća Mjesnih odbora (dalje: Povjerenstvo) dana 29.04.2022. donijelo je

OBVEZATNE UPUTE BROJ MO-II
O OBRASCIMA ZA POSTUPAK KANDIDIRANJA I PROVEDBU
IZBORA ZA ČLANOVE VIJEĆA MJESNIH ODBORA NA PODRUČJU OPĆINE ŽAKANJE

1. Pripreme i provedba izbora za članove vijeća Mjesnih odbora obavljat će se isključivo na obrascima propisanim ovim Obvezatnim uputama.

2. Obrasci su namijenjeni izborima za članove vijeća Mjesnih odbora na području općine Žakanje.

3. Obrasci iz točke 1. ovih Obvezatnih uputa nose oznake MO.

4. Obrasci za postupak kandidiranja su:
- MO-1- Prijedlog kandidacijske liste za članice/članove vijeća Mjesnog odbora
- MO-2- Očitovanje o prihvaćanju kandidature

5. Obrasci za postupak izbora su:
- MO-3- Izjava o prihvaćanju dužnosti članice/člana izbornog povjerenstva za provedbu izbora za članove vijeća Mjesnih odbora
- MO-4- Izjava o prihvaćanju dužnosti članice/člana biračkog odbora za provedbu izbora za članove vijeća Mjesnih odbora
- MO-5- Rješenje o imenovanju stalnoga sastava općinskog izbornog povjerenstva
- MO-6- Rješenje o određivanju biračkih mjesta
- MO-7- Rješenje o imenovanju biračkog odbora
- MO-8- Glasački listić za izbore za članice/članove vijeća Mjesnih odbora
- MO-9- Zapisnik o radu biračkog odbora za izbor članica/članova vijeća Mjesnih odbora
- MO-10- Zapisnik o radu Izbornog povjerenstva

6. Oznake, nazivi i sadržaj obrasca sastavni su dio ovih Obvezatnih uputa.

7. Ove Obvezatne upute objavit će se na oglasnim pločama na području općine Žakanje i na mrežnim stranicama Općine Žakanje www.opcina-zakanje.hr , a stupaju na snagu danom donošenja.

                                                                                            PREDSJEDNICA
IZBORNOG POVJERENSTVA 
                                                                                                Anita Srbelj-Dehlić, dipl. oec.

